উক্ত মতবিনিময় সভায় প্রধান অতিথির বক্তব্যে জেলা আওয়ামী লীগের সভাপতি এড. সিরাজুল মোস্তফা বলেন, ‘মাননীয় প্রধানমন্ত্রী শেখ হাসিনা কক্সবাজারকে আলাদা করেই ভালোবাসেন। তাই তিনি কক্সবাজারকে উন্নয়নে ভরিয়ে দিয়েছেন। আগামীতেও এই উন্নয়ন কর্মকান্ড অব্যাহত রাখতেই মুজিবুর রহমান চেয়ারম্যানের মতো যোগ্য ও জনদরদী মানুষকে নৌকা মাঝি করে পাঠিয়েছেন। তিনি মেয়র হলে কক্সবাজার একটি আধুনিক শহরের পরিণত হবে। তাই ভোটারদের মন জয় করে যে কোনোভাবেই তাকে বিজয়ী করতে হবে। এই জন্য আওয়ামী লীগ ও অঙ্গ-সংগঠনের সকল নেতাকর্মীদের ভোটের ময়দানে ঝাঁপিয়ে পড়তে হবে। নিজ ও পরিবারের ভোট দিতেই হবে। তার পাশপাশি প্রতিটি নেতাকর্মীকে আলাদা আলাদা করে ভোট বাড়াতে হবে। মনে রাখতে হবে, মুজিবুর রহমান চেয়ারম্যানকে যদি আমরা মেয়র বানাতে না পারি তাহলে জননেত্রী শেখ হাসিনা অত্যন্ত নাখোশ হবেন। সেই বিষয়টি মাথায় রেখে নির্ঘুম কাজ করতে হবে। মুজিবুর রহমান চেয়ারম্যানকে বিজয়ী করতে শ্রমজীবি মানুষও ঐক্যবদ্ধ হয়েছে। তাদেরকে সাথে নিয়ে কাজ করতে হবে।